**Ivar-Heldur Petersen** (aastani 1938 **Peterson**, 26. juuli 1929 Tallinn – 9. august 2007 Tallinn) oli eesti matemaatik.

Haridus
-------

Õppis Tallinna Õpetajate Seminari Harjutuskoolis 1936–1942, lõpetas 1947. aastal Tallinna 2. Keskkooli kuldmedaliga ja 1952. aastal Tartu Riikliku Ülikooli (TRÜ) matemaatika-loodusteaduskonna matemaatika erialal (*cum laude*). Füüsika-matemaatikakandidaat 1955 (TRÜ, kinnitus 1956), väitekiri "Vahetatavate rühmade poolt moodustatud rühmade konstruktsioonist"; kaitses 1970 Teaduste Akadeemias edukalt doktoriväitekirja "Mitme muutuja funktsioonide identifitseerimise probleemid", kuid Moskvas ei kinnitatud kraadi. 

Dotsent 1955; vanemteadur 1964; professor 1973.

Töökäik
-------

Tallinna PolütehniIises Instituudis 1952–1982: matemaatika ja teoreetilise mehaanika kateedri assistent 1952–1953, matemaatika kateedri vanemõpetaja 1953–1955, dotsent 1955–1960, professor (kohakaaslus) 1973–1982. 

Küberneetika Instituudi arvutuskeskuse juhataja 1960–1968; matemaatiliste meetodite sektori juhataja 1968–1986, teadusdirektor 1969–1984; matemaatika osakonna juhataja 1986–1993; mehaanika ja rakendusmatemaatika osakonna vanemteadur 1993–1997. 

Tallinna Tehnikaülikoolis (TTÜ) 1997–2003: TTÜ Küberneetika Instituudi mehaanika ja rakendusmatemaatika osakonna peateadur. 
AS ERGO Kindlustuse juhatuse liige.

Teadustöö põhisuunad
--------------------

Rühmateooria, arvutusmeetodid ja matemaatiline statistika, statistiliste meetodite programmvara, kindlustusmatemaatika meetodid ja programmid; matemaatika rakendused ühiskonnas (parlamentaarse demokraatia modelleerimine, liikluskindlustuse mudelid).

Teaduskorralduslik tegevus
--------------------------

Tema juhendamisel on kaitstud kandidaadi- ja doktoriväitekirju.

Juhendas 1980. aastail uurimistöid arvutite rakendusvõimaluste ja vastava programmvarustuse alal; esines loengutsüklitega NSV Liidus, Saksamaal ja Soomes teaduslikel konverentsidel; oli Eesti NSV TA Füüsika-Matemaatika ja Tehnikateaduste Kaitsmise Nõukogu liige; Eesti Matemaatika Seltsi juhatuse liige ja asutaja (1987); ühingu Teadus vabariikliku metoodilise komisjoni liige; "Eesti nõukogude entsüklopeedia" toimetuskolleegiumi liige. Tallinna Teadlaste Maja asutaja- ja tegevliige.
Üle 70 teadustrükise.

Teoseid
-------

Avaldanud üle 70 teaduspublikatsiooni ja kõrgkooliõpikuid.

* "Üldine füüsika. Kinemaatika ja sissejuhatus matemaatilisse analüüsi". Kaasautor Georg Mets. Tallinn 1959, 1962, 1969
* Kõrgema matemaatika ülesannete kogu I. Kaasautor Hilda Roos. Tallinn 1960, 2. trükk 1962, 3. trükk 1969
* Kõrgema matemaatika ülesannete kogu II. Tallinn 1961, 2. trükk 1969
* Elektronarvuti teadust ja rahvamajandust abistamas (kaasautor). Tallinn 1963
* Katsete planeerimine. Tallinn 1966
* *Linear minimax estimation for inadequate models in L2 metric*. // Math. Operationforsch. u. Statist 4 (1973) 6
* *Система программ для обработки анкет*. Kaasautor M. Hoolma. Tallinn 1979
* *Прикладные программы по математической статистике СТАТЕС-1*. Kaasautor. Tallinn 1982
* *Stability of equilibria in multi-party political systems*. // Math. Social Sci 21 (1991)
* Demokraatliku arengu matemaatilisest mudelist. // Eesti Matemaatika Seltsi aastaraamat 1988. Tartu 1993

Isiklikku
---------

Tema isa oli Ferdinand Petersen ja ema oli Emma Petersen. Tema poolvennad olid Karl Endel ja Henno August Peterson.

Viited
------

1. 1 2 3 4  Eesti teaduse biograafiline leksikon, 3. köide

Kirjandus
---------

* ENE 1974. Lk 6
* ENE 7. Lk 97
* EE 7. Lk 276; EE 14. Lk 368
* Tartu ülikooli ajalugu III. Tallinn 1982. Lk 307, 310
* Tallinna Polütehniline Instituut 1936–1986. Tallinn 1986. Lk 374, 375, 498
* Eesti Teaduste Akadeemia Küberneetika Instituut 1990. Tallinn 1990. Lk 18, 46
* Tallinna Tehnikaülikooli professorid läbi aegade. Tallinn 2008. Lk 318–319
* Eesti Matemaatika Seltsi aastaraamat 1989. Tartu 1990. Lk 81–83
* Küberneetika Instituut muutuvas ajas. Tallinn 2000. Lk 11, 13, 19–21
* Ivar–Heldur Petersen 26.7.1929–9.8.2007 // Päevaleht, 15. august 2007

Välislingid
-----------

* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*